Noverint cuncti fideles Christi, tam presentes quam futuri, quod ego Deodata filiusque meus Rotdulfus, una cum consensu ceterorum filiorum ac filiarum mearum, dono Deo sanctisque ejus apostolis Petro et Paulo, ad locum Cluniacum, in quo preest venerabilis abba dunnus Odilo, pro anima senioris mei Bernardi, aliquid de rebus meis quæ sunt sitæ in pago Matisconense, in villa Besorniacense, IIIIor scilicet perticas de terra, quæ terminantur ab oriente terra Sancti Petri, a meridie et occidente terra Huberti, a septentrione via publica. Alio in loco duas perticas, qui locus nominatur Via Biceps; quæ duæ perticæ terminantur a mane terra Gauceranni, a meridie terra Rotlanni, a sero terra Sancti Petri, a cirtio de ipsa hereditate. Juxta campum quem ipsi laborant indominicatum, dono quod meum esse videtur, omnemque cautionem dimitto, et querelam quam conquestus est vivens meus senior contra premissi loci habitatores de supradicto campo. Hæc omnia prescripta trado perpetualiter possidenda, ut ab hac die teneant et possideant, et quicquid facere voluerint faciant. Hanc si quis donationem calumpniaverit, tradatur cruciandus æternis penis inferni. S. Deodatæ, et Rotdulfi filii ejus, ac filiarum ejus Venetiæ et Alexandriæ. S. Girardi. S. Bernardi. S. Ebrardi.